
TEHNISKĀ SPECIFIKĀCIJA
Durvju un tā aprīkojuma apkopes un remonti


	Mērķis

	Nodrošināt durvju un to aprīkojuma regulāras tehniskās apkopes un nepieciešamos remontdarbus  Ādažu militārajā bāzē, saskaņā ar Latvijas Republikas normatīvo aktu prasībām, ražotāja noteiktajiem standartiem, ievērojot darba aizsardzības, ugunsdrošības un vides aizsardzības prasības.

	Darba uzdevums

	1. Profilaktiskās apkopes darbi
1.1. IZPILDĪTĀJS veic durvju un to mehānismu profilaktisko apkopi saskaņā ar PASŪTĪTĀJA pieprasījumu.
1.2. Apkope ietver:
1.2.1 Slēdzeņu, eņģu un furnitūras attīrīšanu no netīrumiem;
1.2.2. Visu kustīgo elementu un mezglu apstrādi ar specializētām, ražotāja noteiktām smērvielām, izmantojot IZPILDĪTĀJA materiālus;
1.2.3. Iekaļamo slēdzeņu pilnu apkopi (tostarp mehāniskās, elektromehāniskās, magnētiskās, daudzpunktu un ugunsdrošās iekaļamās slēdzenes);
1.2.4 Elektromagnētisko solenoīda slēdzeņu apkopi (darbības pārbaude, elektriskās daļas un mehānisko daļu pārbaude);
1.2.5. Evakuācijas sistēmu mehānismu (panikas durvju aprīkojuma) apkopi un darbības pārbaudi;
1.2.6. Durvju aizvērēju (līdz 100/120 kg) apkopi un darbības pārbaudi;
1.2.7. Durvju vērtņu, eņģu, slēdzeņu mēlīšu un aizvērēju regulēšanu, lai nodrošinātu vieglu un klusu durvju aizvēršanos un hermētiskumu;
1.2.8. Blīvējumu (gumijas, silikona, birstīšu, ugunsdrošo u.c.) vizuālu pārbaudi, tīrīšanu un apstrādi ar speciāliem elastību uzturošiem līdzekļiem.
1.3. Apkopes darbi tiek veikti bez detaļu vai to elementu nomaiņas. Ja apkopes procesā tiek konstatēts detaļu nolietojums, kur nepieciešama to nomaiņa, IZPILDĪTĀJS par to informē PASŪTĪTĀJU saskaņā ar sadaļu "Defektu konstatēšana un novēršanas kārtība".
2. Remontdarbi un elementu nomaiņa
2.1. IZPILDĪTĀJS veic remontdarbus pēc PASŪTĪTĀJA pieprasījuma, vai pamatojoties uz apkopes laikā sastādītu Defektu aktu.
2.2. Pakalpojumā ietilpst durvju furnitūras un mehānismu remonts vai nomaiņa:
2.2.1. Slēdzeņu korpusu (t.sk. elektromehānisko, solenoīda un daudzpunktu), cilindru (serdeņu) un papildu drošības elementu nomaiņu; 
2.2.2 Rokturu, dekoratīvo uzliku un durvju atduru uzstādīšana vai maiņa;
2.2.3. Durvju aizvērēju (līdz 100/120 kg)  uzstādīšana, regulēšana vai nomaiņa;
2.2.4. Durvju eņģu nomaiņa, kārbu remonts vai renovācija;
2.2.5. Jaunu durvju vērtņu un kārbu piegāde, ierīkošana vai pilnīga nomaiņa.
2.3. Visiem uzstādāmajiem elementiem jābūt jauniem un pilnībā savietojamiem ar esošajām konstrukcijām, saglabājot durvju ugunsdrošības vai skaņas izolācijas parametrus, ja tādi ir noteikti.
3. Pakalpojuma pieteikšanas kārtība
3.1. PASŪTĪTĀJS piesaka Pakalpojumus, nosūtot elektronisku pieteikumu uz IZPILDĪTĀJA līgumā norādīto e-pasta adresi.
3.2. Pieteikumā PASŪTĪTĀJS norāda šādu informāciju:
3.2.1. Pieteikuma datums un Līguma numurs;
3.2.2. Pakalpojuma veids (profilaktiskā apkope vai remontdarbi) un īss defekta vai vajadzības apraksts;
3.2.3. Precīza durvju atrašanās vieta (stāvs, telpas numurs vai cits identifikators);
3.2.4. PASŪTĪTĀJA kontaktpersonas vārds, uzvārds, amats un tālruņa numurs, kura ir pilnvarota nodrošināt piekļuvi objektam, uzraudzīt darbu gaitu un parakstīt Pakalpojuma nodošanas-pieņemšanas aktu;
4.   Defektu konstatēšana un novēršanas kārtība
4.1. Ja apkopes laikā tiek konstatēti maznozīmīgi defekti, kas neietekmē durvju drošu funkcionalitāti, IZPILDĪTĀJS sagatavo Defektu aktu. Šajā aktā norāda konstatētās neatbilstības un rekomendācijas to novēršanai plānotā kārtībā.
4.2. Ja tiek konstatēti kritiski defekti, kuru dēļ durvju funkcionalitāte nav nodrošināta vai ir apdraudēta objekta drošība, IZPILDĪTĀJS sastāda Defektu aktu, sagatavo PASŪTĪTĀJAM detalizētu tāmi (cenu piedāvājumu) remontdarbu veikšanai.
4.3. Remontdarbus drīkst uzsākt tikai pēc tam, kad abas Puses ir parakstījušas Defektu aktu un PASŪTĪTĀJS ir rakstiski apstiprinājis cenu piedāvājumu.
4.4. Specifikācijā norādītos konkrētos slēdzeņu/aizvērēju modeļus un komponentus, iepriekš rakstiski saskaņojot ar PASŪTĪTĀJU, ir pieļaujams nomainīt pret analogiem vai ekvivalentiem izstrādājumiem.
4.5. Ekvivalentiem izstrādājumiem ir jāatbilst vai jāpārsniedz norādītās kvalitātes un drošības klases standarti, jānodrošina pilnīga tehniskā savietojamība ar esošo durvju konstrukciju, saglabājot durvju ugunsdrošības vai skaņas izolācijas parametrus, ja tādi ir noteikti.

	Vispārējās prasības

	1. IZPILDĪTĀJS sniedz Pakalpojumu saskaņā ar Latvijas Republikas normatīvajiem aktiem, ievērojot darba aizsardzības, ugunsdrošības, sanitāri tehniskās un vides aizsardzības prasības, kā arī citus noteikumus, kas regulē Pakalpojuma izpildi.
2. IZPILDĪTĀJA piedāvājuma cenā iekļautas visas pakalpojuma sniegšanai nepieciešamās izmaksas (transporta izmaksas, darbaspēka izmaksas, kas jānosaka ne zemākas, kā valstī noteiktais minimālais atalgojums, inventāra, speciālo līdzekļu, tehniskā nodrošinājuma, nepieciešamo materiālu, palīgmateriālu izmaksas, visus riskus (iespējamie sadārdzinājumi, inflācija, valstī noteiktās minimālās algas izmaiņas, u.c.), kā arī visus valsts un pašvaldību noteiktos nodokļus (izņemot PVN), nodevas un citas izmaksas, kas saistītas ar kvalitatīvu pakalpojuma izpildi).
3. Pakalpojuma sniegšanā izmantoto materiālu izcelsmes valsts nedrīkst būt Krievijas Federācija vai Baltkrievija.

IZRAKSTS PAREIZS
Valsts aizsardzības militāro objektu un iepirkumu centra
Juridiskā un iepirkumu nodrošinājuma departamenta
Infrastruktūras līgumu un iepirkumu nodaļas 
eksperte I.Puriņa – Eglīte

